钦定古今图书集成/明伦汇编/氏族典/第141卷 > 元桢
## 钦定古今图书集成/明伦汇编/氏族典/第141卷 > 元桢

按《魏书南安王传》：“南安王桢，皇兴二年封，加征南大
将军、中都大官，寻迁内都大官。高祖即位，除凉州镇
都大将。寻以绥抚有能，加都督西戎诸军事、征西大
将军、领护西域校尉、仪同三司、凉州刺史。征为内都
大官，出为使持节、侍中、本将军、开府、长安镇都大将、
雍州刺史。桢性忠谨，事母以孝闻，赐帛千匹以褒之。”
征赴讲武，高祖引见于皇信堂，戒之。桢不能遵奉，聚
敛肆情，乃削除封爵，以庶人归第，禁锢终身。后高祖
南伐，桢从至洛。及议迁都，首从大计，高祖甚悦，复封
南安王。出为镇北大将军、相州刺史。疽发背，薨，谥曰
惠。及恒州刺史穆泰谋反，桢知而不告，虽薨，犹追夺
爵封，国除。有五子。